ВЪТРЕШНИ ПРАВИЛА ЗА РЕДА И УСЛОВИЯТА ЗА СКЛЮЧВАНЕ НА ДОГОВОРИ ЗА ДАРЕНИЯ, ПОЛУЧАВАНЕ И УПРАВЛЕНИЕ НА ДАРЕНИЯ В ПОЛЗА НА СОФИЙСКИ УНИВЕРСИТЕТ „СВ.КЛИМЕНТ ОХРИДСКИ“

Глава първа

ОБЩИ ПОЛОЖЕНИЯ

Чл. 1. Настоящите правила уреждат реда и условията за сключване на договори за дарения, получаване и управление на дарения, направени от физически и юридически лица в полза на Софийски университет „ Св. Климент Охридски", както и контрола при стопанисването и използването на даренията и спазване волята на дарителя.

Чл. 2. Тези правила имат за цел да стимулират дарителството в полза на СУ чрез създаване на прозрачни процедури за приемане и управление на даренията и на отчетността за тяхното стопанисване и за стриктно спазване на волята на дарителите.

Глава втора

ДАРИТЕЛИ, ДАРЕНИЯ, БЕНЕФИЦИЕНТИ

Чл. 3. Дарители на СУ могат да бъдат всички български и чуждестранни физически и юридически лица.

Чл. 4. На СУ могат да бъдат дарявани, съответно СУ може да приема дарения под формата на:

1. Труд и услуги
2. Парични средства
3. Недвижими имоти или движим вещи
4. Ползване на обекти на интелектуалната собственост
5. Ценни книжа
6. Друго имущество прието от като дарение от СУ “Св. Кл. Охридски“

Чл. 5. Получател на даренията могат да бъдат СУ и неговите звена, като договорите за дарения се сключват със Софийския университет като надарено юридическо лице. Когато дарението е за нуждите на съответното звено, то се използва за целите и дейността на звеното.

Глава трета

УСЛОВИЯ ЗА ДАРИТЕЛИТЕ И ДАРИТЕЛСТВОТО

Чл.6. Не могат да бъдат дарители:

1. Лица, осъдени с влязла в сила присъда, освен ако са реабилитирани.
2. Лица, които с действия или бездействия са уронили престижа на СУ “Св. Кл. Охридски“.
3. Юридически лица, в чиито управителни или надзорни съвети участват лица по т. 1 и т. 2.

Чл.7. Не се приемат дарения:

1. От анонимни дарители.
2. Които противоречат на морала и добрите нрави.
3. Които, поради своя характер или условия, са в състояние да накърнят или променят политиката на СУ, да доведат до нарушения на вътрешни актове на Университета.
4. Които в дългосрочен план предполагат получаването на преки стопански облаги от страна на дарителя.

Чл. 8. Не могат да бъдат дарявани членовете на Академическия съвет, във връзка осъществяваните от тях функции.

Чл. 9. Дарения в полза на СУ могат да се правят, съответно получават, само ако чрез даренията не се оказва пряко или косвено въздействие върху учебните планове, учебните програми, съдържанието на обучението и академичната автономия на университета.

Чл.10.(1) Дарения се отказват, когато чрез тях дарителят упражнява стопанска дейност.

(2) Физически и юридически лица, които са спечелили търгове или конкурси могат да правят последващи дарения само под формата на труд и вещи.

(3) Физически и юридически лица, дарили парични средства или имоти, дори и за целеви нужди, не се допускат до участие в търгове и конкурси за срок от една година след датата на дарението.

Чл.11.(1) Отказват се дарения на недвижими имоти с условия за използване на имота или на доходите от него, когато волята на дарителя не може да бъде изпълнена, поради недостатъчни приходи от експлоатацията на имота или когато разноските по поддръжката на имота са в такъв размер, че не дават възможност за изпълнение на условието на дарението.

(2) Изключения от горното се допускат с решение на Академическия съвет, когато имотът има значителна историческа и културна стойност и от гледна точка на обществения интерес и нуждите на СУ е оправдано разходите за неговата поддръжка да бъдат поети от бюджета на СУ.

Глава четвърта

РЕД ЗА СКЛЮЧВАНЕ НА ДОГОВОР, ПРИЕМАНЕ, УПРАВЛЕНИЕ И ОТЧИТАНЕ НА ДАРЕНИЕ

Чл.12. Договори за дарение могат да сключват Ректорът или упълномощено от него лице.

Чл.13. Преди сключване на договор за дарение, дарителят подава декларация по чл. 6 (Приложение № 1), както и когато е необходимо и възможно и копия на всички необходими документи, доказващи правото му на собственост върху вещите или имотите или възможността му за изпълнение на труда или услугата, предмет на договора за дарение.

Чл.14.(1) Когато предмет на договора са вещи и недвижими имоти, Ректорът възлага на лица работещи в СУ с необходимата компетентност или трети лица изготвянето на оценка за състоянието им, необходимостта от получаването и целесъобразността от последващото им ползване и стопанисване.

1. Когато предмет на договора за дарение са движими вещи, труд или услуги, при необходимост, Ректорът може да възложи на лица с необходимата компетентност извършването на оценка за стойността на дарението на база на пазарни цени.

Чл.15.(1) След вземане на решение за сключване на договор за дарение, същият се сключва при условията и по реда на Закона за задълженията и договорите и действащото гражданско законодателство.

(2) Договорът за дарение се сключва по образец, съгласно Приложение № 2.

Чл.16.(1) Предаването, завеждането на отчет и разходването на дарението се извършва по реда на настоящите Вътрешни правила.

(2) При предаването на дарението се изготвя приемо-предавателен протокол в два екземпляра, по един за страните по договора и се прилага към материалите по преписката за сключване на договора.

(3) Дарението на парични средства се извършва в брой в касите на Университета или по банков път по сметката на СУ.

Чл.17. Счетоводната отчетност на приетото дарение се извършва съгласно Закона за счетоводството и вътрешните правила на СУ.

Чл.18.(1) Даренията се ползват и управляват точно съгласно волята на дарителя.

(2) Отговорността за спазването на волята на дарителя, както и за ползването, управлението и поддръжката на даренията, се носи от работещите в СУ лица, приели даренията по силата на тези правила.

Чл. 19. Разходването на дарени парични средства става при спазване на разпоредбите на Закона за обществените поръчки, освен ако волята на дарителя е изразходването им по друг ред.

Глава пета

РЕГИСТЪР НА ДАРЕНИЯТА

Чл. 20. (1) Ректорът възлага на Главния мениджър организирането и воденето на регистър на сключените договори за дарения и получените дарения.

(2) Регистърът съдържа информация за:

1. страните по договора;
2. номер и дата на договора;
3. предмет на договора;
4. стойност на дарението;
5. условията по договора за ползване на дарението;
6. номер и дата на приемо-предавателния протокол;
7. заприходяване на дарението;
8. счетоводно отразяване в регистрите на СУ по балансова или задбалансова сметка.

(3) Регистърът се води на електронен и/ или хартиен носител.

(4) Информацията в регистъра се съхранява в срок от 10 години от изготвянето му.

Чл. 21. (1) Материалите по преписката за сключване на договор за дарение и екземпляр от договора се съхраняват в Правен отдел.

(2) Всяко лице, работещо в СУ, което упълномощено по силата на тези правила да получава дарения в полза на СУ, е длъжно в седемдневен срок от получаването на дарението да го обяви в регистъра. Необявяването на дарение дава основание на Академическия съвет да поиска проверка за установяване на евентуален опит за прикриване на факти и обстоятелства около дарението, които противоречат на нормите на тези правила.

Глава шеста

ПОПУЛЯРИЗИРАНЕ НА ДАРИТЕЛСТВОТО

Чл. 22. (1) Дарителите на вещи и имоти, както и дарителите на труд/услуги, в резултат на които се изгражда траен обект, имат право да поискат обозначаването на дарението, чрез отбелязване върху него на името и/ или фирмата им по дискретен начин.

(2) Обозначаването на дарението с името/фирмата на дарителя не може да има характер на търговска реклама.

Глава седма

**КОНТРОЛ**

Чл. 23. Лицата по чл. 12, сключили договори за дарение, отговарят за управлението, отчетността, ползването и разходването на даренията при спазване волята на дарителите.

Чл. 24. Контролът по управлението, отчетността, ползването и разходването на даренията се осъществява съгласно действащото законодателство и вътрешните актове на СУ.

**Чл. 25.** Когато дарението е за целите на съответното звено, ръководителят на звеното назначава комисия, която да следи за изпълнението на волята на дарителя и прави предложения пред компетентните органи за използване на дарението.

ПРЕХОДНИ И ЗАКЛЮЧИТЕЛНИ РАЗПОРЕДБИ

**§ 1.** За дарения на книги на Университетска библиотека и филиалните библиотеки от физически лица, дарението може да се извърши с предаване на книгите без сключване на договор. За предаването се съставя приемателно-предавателен протокол .

§ 2. Вътрешните правила за реда и условията за сключване на договори за дарения, получаване и управление на дарения в полза на СУ „Св. Климент Охридски" са приети от Академичния съвет на 07.12.2016 г., протокол №4 и влизат в сила от деня на приемането им.

§ 3. Изменения и допълнения във Вътрешните правила се извършват по реда на приемането им.

Правилата са приети на заседание на Академичния съвет от 7 декември 2016 г., протокол №4 и изменени с решение на Академичния съвет от 25 януари, протокол №6.

Приложение № 1

Д Е К ЛА Р А Ц ИЯ

Долуподписаният/та …………………………………………………………………

постоянен адрес …………………………………………………………...…………………...

ЕГН……………… действащ/ а в качеството си на …………………….…………………….

на фирма ……………………………………………………………………….……………….

с настоящата декларация, на основание чл. 6 от Вътрешните правила за реда и условията за сключване на договори за дарения, получаване и управление в полза на СУ „Св. Климент Охридски“ декларирам, че:

1. Не съм осъден/а с влязла в сила присъда.
2. Със свой действия или бездействия не съм уронил престижа на СУ “Св. Кл. Охридски“.
3. В състава на управителни или надзорни съвети на юридическото лице, което представлявам, не участват лица, осъдени с влязла в сила присъда или обвинени в извършване на престъпление, по което не е приключило съдебното производство.

гр. …………………….

дата …………………

Декларатор:

Приложение № 2

Д О Г О В О Р

**ЗА ДАРЕНИЕ**

№ …………………. / ………………… г.

Днес ………………………… в град София, между:

|  |  |
| --- | --- |
| наименование  |  |
| ЕИК, ид. № по ДДС |  |
| с адрес на управление: |  |
| телефон за контакт, факс |  |
| e-mail, интернет адрес |  |
| банкова сметка IBAN |  |
| банков код, обслужваща банка |  |
| представлявано от (име, ЕГН) |  |

наричан „**ДАРИТЕЛ” и**

|  |  |
| --- | --- |
| наименование  | **СОФИЙСКИ УНИВЕРСИТЕТ****„СВ. КЛИМЕНТ ОХРИДСКИ”** |
| ЕИК, ид. № по ДДС | 000670680, BG 000670680 |
| с адрес на управление: | София 1504, бул. „Цар Освободител“ 15 |
| телефон за контакт, факс | +3592 9308200; +3592 9460255 |
| e-mail, интернет адрес | rector@uni-sofia.bg; [www.uni-sofia.bg](http://www.uni-sofia.bg)  |
| банкова сметка IBAN | **IBAN: BG52 BNBG 9661 3100 1743 01** |
| обслужваща банка | **Българска народна банка ЦУ** |
| банков код | **BNBGBGSF** |
| представлявано от (име) | проф. дфн АНАСТАС ГЕРДЖИКОВ - ректор |

наричан **„УНИВЕРСИТЕТЪТ“**, заедно наричани **„СТРАНИ",**

С оглед на това, че:

**А.** ДАРИТЕЛЯТ желае да извърши дарение в полза на УНИВЕРСИТЕТА, състоящо се от пряко или косвено:

* безвъзмездно извършване на услуги;
* безвъзмездна доставка на ……………………………………………………………
* безвъзмездно предоставяне на парични средства;
* безвъзмездно предоставяне на труд;
* безвъзмездно предоставяне на вещи
* безвъзмездно предоставяне на недвижими имоти
* безвъзмездно ползване на обекти на интелектуалната собственост
* ценни книжа
* други ……………………………………………………………………………………

в резултат на което:

(а) …………………………………………………………………………..…………………. и

(б) ………………………………………………......………………………………………....

**Б.** Дейностите, материалите и оборудването по т. „А" от Преамбюла са изчерпателно изброени в ***Приложение № 1.***

 Стойността на дарението предоставено от дарителя е до ……………… лв. с ДДС.

**В.** Дарителят извършва дарението, посочено в т. „А" от Преамбюла, с тежестта СУ „Св. Климент Охридски“ да ……………………………………………………………….

…………………………………………………………………………………………………

 СУ „Св. Климент Охридски“ се задължава да……………………………………...

…………………………………………………………………………………………………

**Г.** СУ „Св. Климент Охридски“ желае да приеме дарението по т. „А" от Преамбюла, заедно с тежестта по т. „В" от Преамбюла, в резултат на което желае да извърши всички действия в качеството му на „възложител" по смисъла на чл. …………… от …………………………………….. (закон), които са необходими, за да може дарението да бъде извършено от дарителя при спазване на всички изисквания на закона.

**Страните сключиха настоящия договор за следното:**

**Раздел I. Дарение**

**Член 1.1. Предмет.**

Дарителят дарява на СУ „Св. Климент Охридски“*труд и услуги; вещи; парични средства; недвижими имоти; ползване на обекти на интелектуалната собственост; ценни книжа*, подробно описани в Приложение № 1, включително и свързаните с тях данъци, държавни и местни такси и всякакви други разноски, с цел ………………...………………………………………………………………

Стойността на така извършеното дарение е по-ниската стойност измежду паричната сума по Приложение № 1, и фактурната стойност на стоките, материалите, дейностите и разходите за данъци и такси, заплатени за сметка на същата сума при условията на този договор, с включен начисленият върху такива плащания данък върху добавената стойност.

**Член 1.2. Мотиви.**

Дарителят извършва дарението, посочено по-горе, за да подпомогне материално Университета, да съдейства за насърчаването на образователната и научноизследователската дейност в СУ

**Член. 1.3. Тежест на дарението.**

Дарителят извършва дарението, посочено в т. „А" от Преамбюла, с тежестта СУ „Св. Климент Охридски“ да окаже съдействие чрез своите служители при извършване на …………………………………………………..………, както и след съгласуване с дарителя да осигури поставянето на плакет (при изрично посочено подобно изискване от дарителя), който оповестява дарението на дарителя и на другите дарители, предоставили средства за осъществените дейности, а също и да поддържа поставения плакет в срок ………….……………..

СУ „Св. Климент Охридски“ се задължава да осигури …………………………………..…………………………………………………………….

при спазване на законовите разпоредби в Р България.

**Член 1.4. Условие за дарението.**

Дарителят дарява посочените *труд и услуги; вещи; парични средства; недвижими имоти; ползване на обекти на интелектуалната собственост; ценни книжа*, при условие, че необходимите съгласувателни, разрешителни и други процедури, свързани с използването и усвояването на дарението, бъдат провеждани съгласно законовите изисквания.

**Член 1.5. Приемане на дарението.**

СУ „Св. Климент Охридски” е съгласен да получи и придобие безвъзмездно резултатите от посочените по-горе дейности, както и посочените по-горе материали и оборудване, като се задължава да изпълни посочените по-горе тежести и съдейства за сбъдване на посоченото по-горе условие по начина, предвиден в този договор.

УНИВЕРСИТЕТЪТ приема с благодарност предмета на дарението, описан в чл. 1.1. и приложение № 1 на настоящия договор, като се задължава да го използва съгласно волята на дарителя.

Приемането на дарението се извършва чрез предаване по опис с приемо-предавателен протокол, подписан от представители на двете страни при спазване на Вътрешните правила за реда и условията за сключване на договори за дарения, получаване и управление на дарения в полза на СУ „Св. Климент Охридски ".

**Раздел II.**

**ОБЩи Разпоредби**

**Член 2.1. *Частична недействителност.***

В случай, че някоя от разпоредбите на този договор стане в последствие противозаконна, невалидна или неприложима според приложимото право, това не засяга приложението на останалите разпоредби на споразумението. Страните следва да положат всички усилия за постигането на изменения, целящи същия правен резултат, както при сключване на споразумението.

**Член 2.2. Изменения.**

Промените и измененията по настоящия договор следва да бъдат валидни, само когато са в писмен вид и са подписани от двете страни.

**Член 2.3. Известия и други съобщения.**

Всяко известие, документ, съгласие, молба, инструкция, одобрение и всяко съобщение, изискано или разрешено съгласно този договор следва да бъде в писмен вид и изпратено чрез поща, факс, електронна поща или друго средство за комуникация, адресирано до адресите на съответната страна, посочени в преамбюла на договора.

**Член 2.4. Приложимо право.**

Този договор се урежда и тълкува в съответствие с действащите закони на Република България.

**Член 2.5. Разрешаване на спорове.**

Страните ще се стремят да разрешават всички спорове във връзка с настоящия договор по взаимно съгласие. В случай че спорът не е разрешен по взаимно съгласие в срок от един месец от изпращане на искане за споразумение, всяка от Страните ще има право да се обърне към компетентния съд, съгласно приложимото право, посочено в чл. 2.4.

**Член 3.6. Приложения.**

Неразделна част от настоящия договор е приложение № 1 към чл. 1.1.

Настоящият договор се състави в три еднообразни екземпляра, от които два за УНИВЕРСИТЕТА и един за ДАРИТЕЛЯ.

**ЗА ДАРИТЕЛЯ: ЗА УНИВЕРСИТЕТА:**

**……………………………………… …………………………………...**